**Studentassistentstilling filmvitenskap**

På studieprogrammene bachelor/årsstudium i filmvitenskap har vi ledig to stillinger som studentassistent høstsemestret 2021.

Arbeidsoppgavene angår planlegging og gjennomføring av aktiviteter og tiltak som kan bidra til å bedre bachelorstudentenes psykososiale læringssituasjon; eksempelvis støtte i pensumslesing og obligatoriske innleveringer og øvrig støtte i arbeidet fram mot eksamen. Håpet er at aktivitetene kan bidra til at studentene får gode møteplasser på campus, blir lettere kjent med hverandre, med fagmiljøet og med studiestedet som sådan. Vi ser for oss at de to som tilsettes samarbeider om å utvikle og gjennomføre aktivitetene og at dette arbeidet foregår i dialog med aktuelle faglærere.

Erfaring med faglig-sosialt arbeid som fadder, læringsassistent og linjeforeningsarbeid vil tillegges vekt.

Engasjementet har en øvre ramme på 120 timer. Om dette er i overkant av hva du kan avsette av tid, kan kortere engasjement være aktuelt. Engasjementet starter så snart begge stillingene er besatt. Stillingen lønnes i ltr 24, kr 168,41 pr time.

Send søknad til IKM: kontakt@ikm.ntnu.no

Søknadsfrist: **onsdag 1. september.**